[{"text_idx": "#000001", "text": "C\u0302i-jara plej granda Esperanto-evento okazis de la 27-a de julio g\u0302is la 5-a de au\u0306gusto en Torino. G\u0302ia pretigado kompreneble komencig\u0302is pli frue kaj tion spertis Constance kaj Lenka. Ni helpis ekzemple pretigi kongresajn sakojn, poste en akceptejo, Constance kun ekskursoj kaj Lenka kun Vortoj."}, {"text_idx": "#000002", "text": "La Politeknika Universitato de Torino (Politecnico di Torino) por tiu unu semajno ig\u0302is nia kongresejo kaj gastigis multegajn programerojn, dume Torino kaj c\u0302irkau\u0306aj\u0302o bonvenigadis nin ekskursumi."}, {"text_idx": "#000003", "text": "Plejparto de homoj kompreneble alvenis dum la unua semajnfino, sed multaj partoprenis nur kelkajn au\u0306 ec\u0302 nur unu tagon. Tre bona eventero por komenci, vidi, kiu c\u0302iu c\u0302eestas, kaj ekinterkonatig\u0302i estis sabata Movada Foiro. Sur la korto estis tabloj, c\u0302e kiuj homoj, organizoj kaj asocioj povis prezenti sian agadon."}, {"text_idx": "#000004", "text": "Dimanc\u0302e jam okazis unuaj ekskursoj, enkonduka prelego pri la kongresa temo: Enmigrado \u2013 kunfluo de homaj valoroj kaj la tagon finis vespera tradicia bankedo kaj balo en la Reg\u0302aj G\u0302ardenoj de la urbo, c\u0302e la Reg\u0302a Palaco."}, {"text_idx": "#000005", "text": "Lundo, nomita Kleriga lundo, estis plena de mallongaj prelegetoj ne nur pri esperantologio, sed ekzemple pri psikologio, biologio, historio kaj aliaj temoj."}, {"text_idx": "#000009", "text": "Scienca programo, IKU (Internacia Kongresa Universitato), estis hibridaj, do partoprenis en g\u0302i ankau\u0306 homoj, kiuj restis hejme. Pluraj programeroj estis registrataj, do estos spekteblaj je Youtube kanalo de UEA, kie jam disponeblas ekzemple la Solena inau\u0306guro!"}, {"text_idx": "#000011", "text": "Oni ne forgesis pri homoj, kiuj ankorau\u0306 lernas Esperanton kaj ili c\u0302iutage havis paroligajn lecionojn au\u0306 alian programeron de Edukado.net. C\u0302irkau\u0306 50 homoj uzis la okazon fari KER ekzamenon kaj c\u0302eeste ekzamenig\u0302is."}, {"text_idx": "#000012", "text": "Tre aktivaj estis ankau\u0306 homoj, kiuj varbis por venontjara UK en Arus\u0302o, Tanzanio, al kiu jam eblas alig\u0302i."}, {"text_idx": "#000013", "text": "Por iom movig\u0302i inter prelegoj oni ludis Vortojn."}, {"text_idx": "#000014", "text": "Granda parto de esperantujo estas literaturo, do kompreneble dum la tuta tempo oni povis viziti Libroservon, apud kiu okazis Au\u0306toraj duonhoroj, kaj ac\u0302eti novajn librojn (au\u0306 kongresajn T-c\u0302emizojn) kaj ankau\u0306 eblis c\u0302eesti programerojn de Belartaj konkursoj de UEA \u2013 vidu la rezultojn \u2013 kaj de Interkultura Novelo-Konkurso."}, {"text_idx": "#000015", "text": "Lenka, Tony, Wojtek kaj Valentin tagmang\u0302as"}, {"text_idx": "#000016", "text": "Sabaton tagmeze post Solena Fermo ekis au\u0306tobusoj al Lignano Sabbiadoro, kie okazis IJK + ILEI kongreso, pri kiuj vi povos legi baldau\u0306!"}, {"text_idx": "#000017", "text": "Manuela: \u201cEn Torino mi renkontis multajn amikojn, kolegojn kaj, eksterordinare, multajn samlandanojn (rumanojn)! Mia plej s\u0302atata parto de la kongreso estis la spontaneaj junularaj renkontig\u0302oj kaj la ludoj, c\u0302efe la homlupo okaze de la Superluno.\u201d"}, {"text_idx": "#000018", "text": "MB: \u201cEstis plurobla reveno hejmen, tiu disa kaj movig\u0302anta hejmo nomata Esperantujo g\u0302uste en tiu urbo kie mi log\u0302is dum pluraj jaroj pasintjardeke. Kaj la programeroj okazis en la Politekniko, kaj sendube estis stranga c\u0302arma sento partopreni komitatkunsidojn au\u0306 gvidi au\u0306kciojn en la lernoc\u0302ambroj de miaj magistraj studoj!\u201d"}, {"text_idx": "#000019", "text": "Constance: \u201d Dum la kongreso, la volontuloj okupig\u0302is pri diversaj taskoj. Kelkaj el ili bonvenigis homojn en la akceptejo kaj disdonis kongresajn sakojn. Aliaj prizorgis por solvi teknikajn problemojn. Aliaj bonvenigis homojn antau\u0306 koncertoj au\u0306 specialaj vesperoj. Kelkaj junuloj kiel Kubof kaj Lenka gvidis la ludon \u201cvortoj\u201d kaj klarigis al kongresanoj kiel funkcias."}, {"text_idx": "#000020", "text": "La organiza teamo klopodis plani la kongreson kaj teamo de 20 volontuloj helpis ilin arang\u0302i/ pretigi c\u0302ion."}, {"text_idx": "#000021", "text": "Miaflanke mi estis dum 3 tagoj en la akceptejo, akompanis teamon al bicikl-ekskurso, kaj ankau\u0306 helpis dum 3 vesperoj. Sed kio okazas dum Universala Kongreso? Estis mia unua UK do lau\u0306 mia sento, la aferoj kiuj plej gravas estas partopreni la solenan malfermon kaj la solenan fermadon de la kongreso c\u0302ar okazas unikaj aferoj: prezentado de la kongres-temo kaj de la membroj de UEA, parolado de la urbestro, kanto de la himno de Esperanto. Poste, dum la oficiala fermado, oni kantas denove la himnon, oni dankas c\u0302iujn partoprenantojn kaj helpantojn kaj okazas la oficiala transdono de la flago al la lando kiu gastigos la venontan Universalan Kongreson"}, {"text_idx": "#000022", "text": "Estas unuflanke ankau\u0306 tuta prelego-programo dum la semajno, ne devigaj sed partoprenindaj. Aliflanke estas ekskurso-programo al kiuj partoprenantoj povas alig\u0302i sed ili devas pagi ilin, kaj tio nepre antau\u0306 la kongreso c\u0302ar estis limo de partoprenantoj (50 maksimume per ekskurso)."}, {"text_idx": "#000023", "text": "Ankau\u0306 estis bela vespera programo:"}, {"text_idx": "#000024", "text": "Sed la plej grava celo estas konatig\u0302i kun novaj homoj (kaj se eblas konservi la kontakton) kaj kompreneble praktiki la lingvon. Ekzemple tiel:"}, {"text_idx": "#000025", "text": "Mi tre s\u0302atis trafi kaj konatig\u0302i kun novaj homaj partoprenante la kongreson, kvankam estis sufic\u0302e lacige kaj varmege en tiu periodo. Mi s\u0302atus ankau\u0306 denove danki la LKK-anojn (la organizantoj) kaj la aliajn volontulojn kiuj multe laboris (kelkfoje tutnokte) por arang\u0302i tiun-c\u0302i eventon pri kiu mi memoros post multaj jaroj!"}, {"text_idx": "#000029", "text": "Please leave this field emptyCourriel *\nFre\u0301quence * Une fois par semaine Une fois par mois\nVe\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}]